I nie zabôczi pò prôwdze ti réze nicht z kanadijsczich kaszëbsczich hókejistów. Pòrobioné tësące òdjimków krążą pò fejsbókach, mejlach i dze le sã dô. Òne przebôcziwają te snôżé wëdarzenia, téż piãkną Kaszëbską Drogã Krziżewą ù Kaszëbsczi Królewi w Swiónowie, chtërnã òni tczą jakno swòjã Królewą i téż wanożné stegnë w Kòscérznie, Kawlach Dólnëch, Baninie, Miszewie, Miszewkù, Tëchòmiu, Kartuzach, Gôrczu i Gduńskù. Wszãdze mają òni terô fùl drëchnów i drëchów. Wszëtczé te i jinszé môle, za sprawą lëdzy tam mieszkającëch, sztabil pòdtrzimiwają mòst drëszbë, chtëren bądze sã dërch wzmòcniwôł w pòsobnëch latach. Dlô chwałë kaszëbiznë i Kaszëbów!